ബ്ലാസ്റ്റേഴ്സ് രണ്ടാമത്തെ വിദേശതാരത്തെയും സൈന് ചെയ്തു കഴിഞ്ഞ സീസണില് ചെന്നിയന് പ്രതിരോധം കാത്ത ഐനസ് സിപോവിച്ച് ഇന്ത്യന് സൂപ്പര്ലീഗില് പുതിയ സീസണിലേക്കുള്ള ഒരുക്കങ്ങളുമായി നീങ്ങുന്ന കേരളബ്ലാസ്റ്റേഴ്സിന്റെ പ്രതിരോധം ശക്തിപ്പെടുത്താന് ചെന്നിയന് എഫ്.സി.യുടെ താരം. ബോസ്നിയ ഹെര്സഗോവിനയുടെ സെന്ട്രല് ഡിഫന്ഡറും കഴിഞ്ഞ സീസണില് ചെന്നിയന് എഫ്സിയുടെ താരവുമായിരുന്ന എനെസ് സിപോവിച്ച് കേരള ബ്ലാസ്റ്റേഴ്സുമായി കരാറിലായി. ഈ സീസണില് ബ്ലാസ്റ്റേഴ്സ് ഒപ്പുവെച്ച രണ്ടാമത്തെ വിദേശതാരമാണ്. കഴിഞ്ഞ ഐ.എസ്.എല് സീസണില്, 18 മത്സരങ്ങളിലായി ചെന്നൈയിന് ജഴ്സിയണിഞ്ഞ താരം ടീമിലെ സ്ഥിരസാനിധ്യവുമായിരുന്നു. 30കാരനായ എനെസ് കേരള ബ്ലാസ്റ്റേഴ്സിലെത്തുമ്ബോള് കഴിഞ്ഞ തവണ പാടെ തകര്ന്നുപോയ പ്രതിരോധം ശക്തിപ്പെടുത്തുകയാണ് ഉദ്ദേശം. നേരത്തേ മിഡ്ഫീല്ഡില് കളി മെനയുന്നതിനായി ഉറുഗ്വെ താരമായ അഡ്രിയാന് ലൂണയെ കേരള ബ്ലാസ്റ്റേഴ്സ് ടീമിലെത്തിച്ചിരുന്നു. കേരള ബ്ലാസ്റ്റേഴ്സിനായി കളിക്കുന്ന ആദ്യ ബോസ്നിയന് താരമാവും സിപോവിച്ച്. ബോസ്നിയ ഹെര്സഗോവിനയുടെ അണ്ടര് 21 ദേശീയ ടീം താരമായിരുന്നു. അതിശയകരമായ ആരാധക കൂട്ടായ്മയുള്ള, ഇന്ത്യയിലെ ഏറ്റവും വലിയ ക്ലബുകളിലൊന്നില് ചേരുന്നതില് ഏറെ സന്തോഷമുണ്ടെന്ന് എനെസ് സിപോവിച്ച് പ്രതികരിച്ചു. സരജേവോയിലെ ബോസ്നിയന് ക്ലബായ സെല്ജെസ്നികറില് കളിച്ചുതുടങ്ങിയ സിപോവിച്ച് റുമാനിയ, ബെല്ജിയം, മൊറാക്കോ, സൗദി അറേബ്യ എന്നീ രാജ്യങ്ങളില് കളിച്ച ശേഷമാണ് കഴിഞ്ഞ തവണ ഇന്ത്യയില് കളിക്കാനെത്തിയത്.